**predbežná výzva pre organizácie NA predkladanie**

**žiadostí o dodávku potravín z intervenčných zásob pre najodkázanejšie osoby v SR na rok 2013**

Pôdohospodárska platobná agentúra, Dobrovičova 12, 815 26 Bratislava,

**vyzýva**

organizácie, ktoré nie sú obchodnými podnikmi (čl. 27 Nariadenia Rady (ES) č. 1234/2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) v platnom znení), ktoré majú záujem zúčastniť sa Programu dodávok potravín v prospech najodkázanejších osôb v SR v roku 2013, na predkladanie predbežných žiadostí o dodávku potravín z intervenčných zásob pre najodkázanejšie osoby v Slovenskej republike pre rok 2013.

Spolu s predbežnou žiadosťou je potrebné predložiť nasledovné prílohy:

* fotokópiu stanov organizácie,
* predbežný popis systému plánovaného rozdeľovania potravinovej pomoci vrátane technického a administratívneho vybavenia,
* ak ide o organizácie s vlastnými skladovými priestormi pre skladovanie potravín uvedú miesta skladov a ich skladovaciu kapacitu,
* regióny, v ktorých bude organizácia schopná zabezpečiť rozdávanie potravín,
* predbežné prehlásenie o voľných disponibilných finančných prostriedkoch potrebných na zahájenie distribúcie potravín.

Predbežné žiadosti s požadovanými údajmi je potrebné zaslať na adresu:

Pôdohospodárska platobná agentúra

Dobrovičova 12

815 26 Bratislava

v termíne do 22. júna 2012 (rozhodujúci je dátum poštovej pečiatky).

Zároveň je potrebné v stanovenom termíne žiadosti doručiť elektronicky na nižšie uvedené e-mailové adresy:

Maria.Mecarova@apa.sk , tel.: 0918612131

Jana.Zemlova@apa.sk, tel.: 0918612195

Juraj.Horal@apa.sk, tel.: 0918612198

Na základe zisteného predbežného záujmu organizácií, následného rozhodnutia Ministerstva pôdohospodárstva a rozvoja vidieka SR o realizácii Programu dodávok potravín v roku 2013, Pôdohospodárska platobná agentúra zverejní s dostatočným časovým priestorom na predkladanie žiadostí „Výzvu pre organizácie na predkladanie žiadostí o dodávku potravín z intervenčných zásob pre najodkázanejšie osoby v SR na rok 2013“.

V Bratislave dňa 19. 06. 2012

 MVDr. Stanislav Grobár generálny riaditeľ